A Légy jó mindhalálig musical mint felkiáltás | Nemzeti.net
A Légy jó mindhalálig musical mint felkiáltás
2017-01-10 17:34
A Légy jó mindhalálig című Móricz Zsigmond-regényből készült musicalt mutatja be a hétvégén Kolozsvári Állami Magyar Színház.
Kocsák Tibor és Miklós Tibor zenés darabjában 29 gyermekszereplő lép színpadra. Visky András, a színház művészeti vezetője az előadást beharangozó hétfői sajtótájékoztatón felidézte: Móricz Zsigmond nem gyermekkönyvnek szánta a regényt, és a kolozsvári színház sem csak gyerekekre számít a nézőterén. Olyan előadást készítettek, amellyel a családokat kívánják megszólítani – írta az MTI. Visky András hozzátette: a reformáció 500. évfordulójára is gondoltak, amikor a debreceni református kollégiumban játszódó történet bemutatására vállalkoztak.
Béres László rendező szerint felkiáltásnak szánták az előadást, hogy hagyják a felnőttek gyermekként élni a gyermekeket, ne akarjanak időnap előtt felnőttet faragni belőlük. Mint kiemelte, a mai társadalom gyakran megkérdőjelezi azokat az emberi értékeket, amelyeket a főhős, – az Ábrahám Gellért által alakított – Nyilas Misi képvisel. Lesajnálja, megmosolyogja, „lúzernek” tekinti azokat, akik jók, becsületesek, szótartók akarnak lenni. Ma inkább azok számítanak példaképnek, akik kiharcolják maguknak az érvényesülést – tette hozzá. „Mi Nyilas Misi értékeinek a súlyát, becsületét szeretnénk visszaadni ezzel az előadással” – fogalmazott a rendező.
Megemlítette, hogy 80-90 jelentkező közül választották ki azt a 29 gyermeket, akik bekerültek az előadásba. Sok most fellépő gyermekszínész a húga vagy kisöccse olyan gyerekeknek, akik korábbi kolozsvári rendezéseiben szerepeltek. Megjegyezte, a sors hozta úgy, hogy Kolozsváron rendre gyermekszereplős musicaleket rendez, de nem áll távol tőle a téma, hiszen gyakorló szülőként a hétköznapokban is érintkezik a gyermekek világával.
Amint a rendező elmondta, Ledenják Andrea jelmezei még a Móricz-regény korát, a 20. század elejét idézik, de a Csíki Csaba által tervezett díszletek, és a használt kellékek a kortalanság irányába viszik el az előadást. A gyerekek például bizonyos jelenetekben görkorcsolyával lépnek színre. Jakab Melinda koreográfus azt hangsúlyozta, hogy az előadás valamennyi táncos jelenete a táncon túl bizonyos helyzetek megjelenítéséről szól. A gyerekek a tánccal, az énekkel fokozzák a drámát, vagy akár a humort. A nagyszínpadi előadás bemutatóját szombaton este tartják Kolozsváron.
[17:08] Történelmi küldetés alfahir.hu
[17:02] Köszönj szépen, apróság! mno.hu
[16:47] Több járókelőt megkéselt egy férfi egy oroszországi városban hirek.sk
[16:46] Épp most mondtam, hogy ezt de szívesen megkérdezném a Vona Gabitól, erre itt van! alfahir.hu
[16:45] Kiengesztelődés, béke és szeretetközösség – Roger testvérről halálának évfordulóján magyarkurir.hu
[16:38] Eltűnhet a szabolcsi alma mno.hu
[16:34] Az Iszlám Állam vállalta az oroszországi késelést ujszo.com
[16:33] Slota: A Danko körül tevékenykedő embereknek még egy óvodát sem szabadna igazgatniuk korkep.sk
[16:30] Kenőpénzt kért és kapott: Lefüleltek egy beregszászi bírót (Fotó) karpatinfo.net
[16:30] Kamuszervezettel enyhítenék az iszlámgyűlöletet az Egyesült Királyságban orientalista.hu
[16:26] Bostonban folytatódik Charlottesville kuruc.info
[16:20] Új elnökségi tagok a Momentumban mno.hu
[16:19] Megkezdődött a Juhfark Fesztivál Somlószőlősön gondola.hu
[16:19] Pozsonyban 570 kiló szennyezett tojáskészítményt szolgáltak fel hirek.sk
[16:16] Nekünk szuperhír Ukrajnából: vizsgálat az É-koreai rakéták ügyében lovasistvan.hu